ΤΕΧΝΙΚΕΣ ΠΡΟΔΙΑΓΡΑΦΕΣ ΑΥΤΟΜΑΤΟΥ ΑΠΙΝΙΔΩΤΗ ΔΗΜΟΣΙΑΣ ΧΡΗΣΗΣ (AED)

1. Να είναι διφασικής ενέργειας, φορητός, μικρού όγκου και βάρους περίπου 2,5 κιλών συμπεριλαμβανομένου της μπαταρίας.

2. Ο βαθμός προστασίας έναντι στην εισροή σκόνης και υγρών να είναι IP55 τουλάχιστον.

3. Να μπορεί να αποδώσει 110 απινιδώσεις τουλάχιστον στην μέγιστη ενέργεια με μη επαναφορτιζόμενη μπαταρία. Η διάρκειας ζωής της μπαταρίας σε κατάστασης αναμονής να είναι 6 χρόνια τουλάχιστον. Να μην χρειάζονται ειδικά εργαλεία για την αλλαγή της.

4. Να χρησιμοποιείται τόσο σε ενήλικες όσο και σε παιδιά με τα αντίστοιχα αυτοκόλλητα pads, με αυτόματη αναγνώριση κατά την τοποθέτηση τους, και αυτόματη προσαρμογή της ενέργειας από την συσκευή ανάλογα τον τύπο ασθενή. Να αναγνωρίζεται ο χρόνο ζωής των ηλεκτροδίων απινίδωσης, των ενηλίκων τουλάχιστον (να αναλυθεί ο τρόπος), και να ενημερώνει τους χρήστες με αντίστοιχο συναγερμό πριν την λήξη τους όταν η συσκευή είναι σε κατάσταση αναμονής.

5. Να μετράει αυτόματα την αντίσταση του σώματος του ασθενούς και να αποδίδει το κατάλληλο ρεύμα απινίδωσης.

6. Σε περίπτωση που η συσκευή δεν εντοπίζει αποδεκτή αντίσταση στον ασθενή, να σβήνει αυτόματα μετά το πέρας ορισμένου χρόνου (να αναφερθεί).

7. Σε περίπτωση που η συσκευή απενεργοποιηθεί κατά λάθος, και πριν παρέλθουν περίπου 30 δευτ., να μπορεί ο χρήστης να την επαν’ ενεργοποιήσει ώστε να συνεχιστεί η διαδικασία από το προγενέστερο σημείο.

8. Η λειτουργία του απινιδωτή να είναι απλή στη χρήση και να διαθέτει φωνητικές οδηγίες στην ελληνική γλώσσα. Να δύναται να εγκατασταθούν έως και τρεις γλώσσες, με τον χρήστη να μπορεί να τις εναλλάξει με το πάτημα ενός κουμπιού κατά την διάρκεια χρήσης του απινιδωτή. Να προσφερθεί προς επιλογή η δυνατότητα αυτή.

9. Το ΗΚΓ να αναλύεται αυτόματα χωρίς την παρέμβαση του χρήστη (πχ. πάτημα κομβίου), να αναγνωρίζει τις αρρυθμίες που χρήζουν απινίδωση, να φορτίζει αυτόματα, και να ειδοποιεί τον χειριστή για την εκτέλεση της απινίδωσης με το πάτημα ενός κομβίου.

10. Να αναγνωρίζει βηματοδοτικούς παλμούς ώστε να μην ληφθούν υπόψη κατά την ανάλυση του ΗΚΓ.

11. Να αποθηκεύονται στην μνήμη συμβάντα με 2 ώρες τουλάχιστον ΗΚΓφημα. Τα δεδομένα να μπορούν να μεταφερθούν σε Η/Υ για περαιτέρω αρχειοθέτηση.

12. Να επικοινωνεί με Κεντρικό Σταθμό μέσω GSM, για την μετάδοση των δεδομένων αλλά και για την διαχείριση της συσκευής. Να προσφερθεί προς επιλογή η δυνατότητα αυτή στην οποία θα συμπεριλαμβάνεται και η κάρτα SIM με κατ’ ελάχιστο 4 ετών συμβόλαιο μεταφοράς δεδομένων στον Κεντρικό Σταθμό.

13. Να παρέχει αυτοελέγχους:
· Κατά την αλλαγή της μπαταρίας
· Σε τακτά χρονικά διαστήματα (πχ. ανά βδομάδα).
Σε περίπτωση σφάλματος, να ενεργοποιείται οπτικός και ακουστικός συναγερμός.

14. Να αποφορτίζεται η ενέργεια αυτόματα σε διάφορες περιπτώσεις πχ. σφάλμα ηλεκτροδίων.

15. Ο χρόνος από την ανάλυση του ΗΚΓφήματος και φόρτισης του απινιδωτή στην μέγιστη ενέργεια με πλήρως φορτισμένη μπαταρία να είναι έως 10 δευτερόλεπτα.
16. Να καθοδηγεί τον χρήστη ηχητικά με τον ανάλογο ρυθμό κατά την απόδοση των θωρακικών συμπιέσεων κατά την εκτέλεση της Καρδιοαναπνευστικής Αναζωογόνησης (μετρονόμος).

17. Χωρίς την χρήση επιπλέον εξοπλισμού, και μόνο μέσω των ηλεκτροδίων απινίδωσης, να παρέχει σε πραγματικό χρόνο ενημέρωση προς τον χρήστη για την σωστή εφαρμογή των συμπιέσεων, ώστε να συμβαδίζουν με τον ρυθμό του μετρονόμου. Να προσφερθεί προς επιλογή.

18. Τα βήματα της απινίδωσης να παρουσιάζονται μέσω γραφημάτων. Να διαθέτει και αντίστοιχες φωτεινές ενδείξεις (LED) για την καλύτερη καθοδήγηση του χρήστη.
19. Να τοποθετείται και 2ο σετ ηλεκτροδίων απινίδωσης σε ενσωματωμένη στον απινιδωτή θήκη.
20. Να στηρίζεται σε επιτοίχια βάση με συναγερμό.
21. Ο προμηθευτής να διαθέτει πιστοποίηση κατά ISO 9001:2015-Σύστημα Διαχείρισης Ποιότητας, ISO 13845:2016-Σύστημα Διαχείρισης Ποιότητας, Βεβαίωση περί Υ.Α. ΔΥ8δ/Γ.Π./οικ.1348/2004) για την Ορθή Πρακτική Διανομής Ιατροτεχνολογικών Προϊόντων  ή  την  τροποποίηση  αυτής Υ.Α.  Δ3(α)4822/2025,  πιστοποίηση κατά ISO 14001:2015-Σύστημα Περιβαλλοντικής Ποιότητας, ISO 27001:2022-Σύστημα Διαχείρισης Ασφάλειας Πληροφοριών, ISO 27701:2019-Σύστημα Διαχείρισης Πληροφοριών Ιδιωτικότητας, ISO 37001:2016-Σύστημα Διαχείρισης Καταπολέμησης της Δωροδοκίας και ISO 45001:2018-Σύστημα Διαχείρισης της Υγείας & Ασφάλειας στην Εργασία.
Επιπλέον ο προμηθευτής να είναι ενταγμένος σε πρόγραμμα εναλλακτικής διαχείρισης Α.Η.Η.Ε. σύμφωνα με το Ν. 4819/2021 και την Υ.Α. Η.Π. 23615/651/Ε.103, όπως ισχύουν, και να είναι εγγεγραμμένος στο Εθνικό Μητρώο Παραγωγών (Ε.Ο.ΑΝ.) βάσει της ΥΑ οικ. 181504/2016 – ΦΕΚ2454/Β/2016, όπως τροποποιηθείσα ισχύει, όπου θα προκύπτει η ένταξή του σε σύστημα εναλλακτικής διαχείρισης ηλεκτρικού και ηλεκτρονικού εξοπλισμού και συσκευασιών
